Na osnovu člana 45 Zakona o lokalnoj samoupravi (“Sl.list RCG”, br. 42/03, 28/04, 75/05, 13/06, “Sl.list CG”, br. 88/09, 03/10, 73/10, 38/12, 10/14, 57/14 i 03/16) člana 17 stav 2 i člana 23 stav 1 Zakona o zaradama zaposlenih u javnom sektoru (“Sl.list CG”, br. 16/16, 83/16, 21/17, 42/17), člana 31 Statuta opštine Tivat (“Sl.list RCG - opštinski propisi”, br. 40/04, 26/06 i “Sl.list CG - opštinski propisi”, br. 12/11, 21/11 i 03/13), Skupština opštine Tivat na sjednici održanoj dana \_\_\_\_\_\_\_\_\_\_\_ 2017. godine, donijela je

 **O D L U K U**

 **o izmjeni Odluke o**

 **zaradama lokalnih službenika i namještenika**

Član 1

U Odluci o zaradama lokalnih službenika i namještenika u Opštini Tivat (“Službeni list Crne Gore - opštinski propisi“, br. 20/17), član 3 alineja 1 tabela za visoko rukovodni kadar se mijenja i glasi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kategorizacija Grupa poslova C Koeficijent

Radnih mjesta Zvanja Podgrupa

Visoki rukovodni kadar

Sekretari sekretarijata 714.70

Sekretar Skupštine Opštine7 14.70

Direktori direkcija 714.70

Starješina posebne službe 10 12.97

Rukovodilac stručne službe 12 11.67

Pomoćnik starješine organa 12 11.67

Savjetnik predsjednika opštine 13 10.81

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Član 2

Ova Odluka stupa na snagu osmog dana od dana objavljivanja u “Službenom listu Crne Gore - opštinski propisi”.

Broj \_\_\_\_\_\_\_\_\_\_\_\_

Tivat, \_\_\_\_\_\_\_\_\_\_\_\_\_\_\_\_\_

 SKUPŠTINA OPŠTINE TIVAT

 Predsjednik

 Ivan Novosel

**PRAVNI OSNOV** za donošenje Odluke o zaradama lokalnih službenika i namještenika u Opštini Tivat sadržan je u članu 45 stav 1 tačka 2 Zakona o lokalnoj samoupravi, članu 17 stav 2 i članu 23 stav 1 Zakona o zaradama zaposlenih u javnom sektoru kojima je propisano da se radna mjesta, način ostvarivanja prava i iznos dodatka iz stava 1 člana 17 za lokalne službenike i zaposlene u ustanovi čiji je osnivač lokalna samouprava utvrđuju propisom nadležnog organa lokalne samouprave uz saglasnost Ministarstva, a da se koeficijenti za zarade zaposlenih u lokalnom sektoru utvrđuju u okviru Grupe poslova C i D iz člana 22 stav 1 Zakona o zaradama zaposlenih u javnom sektoru, aktom nadležnog organa lokalne samouprave uz prethodno pribavljenu saglasnost Ministarstva, te članu 31 stav 1 alineja 2 Statuta Opštine Tivat kojima je propisano da skupština donosi propise i druge opšte akte.

**RAZLOZI ZA DONOŠENJE** Odluke o Izmjeni Odluke o zaradama lokalnih službenika i namještenika sadržani su u potrebi njenog usklađivanja sa Zakonom o izmjenama Zakona o zaradama zaposlenih u javnom sektoru (“Sl.list CG“, br. 42/17), čijim je članom 22 predviđeno proporcionalno smanjenje koeficijenata navedenih kategorija lokalnih službenika odnosno visoko rukovodnog kadra (zvanja za Grupe poslova A, B, C) u iznosu od 6% u odnosu na koeficijente utvrđene postojećom odlukom.

SADRŽINA ODLUKE:

U članu 1 pobrojani su lokalni službenici koji spadaju u visoki rukovodni kadar, te njihovi koeficijenti upodobljeni sa Zakonom o izmjenama Zakona o zaradama zaposlenih u javnom sektoru (“Sl.list CG“, br. 42/17). Poslovi visokog rukovodnog kadra su precizirani članom 20 Zakona o državnim službenicima i namještenicima i to: koordiniranje rada, rukovođenje i organizovanje rada u jednoj ili više organizacionih jedinica, odnosno oblasti rada, obezbjeđivanje ostvarivanja odnosa i saradnje sa drugim državnim organima, organima lokalne samouprave, privrede, nevladinim organizacijama i građanima i odlučivanje o najsloženijim stručnim pitanjima.

**Starješina organa** spada u visoki rukovodni kadar u smislu člana 6 Uredbe o službenim zvanjima lokalnih službenika i namještenika i uslovima za njihovo vršenje u organima lokalne uprave (“Sl.list CG“, br. 15/13).

Starješina organa lokalne uprave rukovodi radom organa lokalne uprave, donosi akt o unutrašnjoj organizaciji i sistematizaciji poslova, uz saglasnost predsjednika opštine, odlučuje o izboru i raspoređivanju službenika i namještenika i vrši druge poslove u skladu sa zakonom, statutom i drugim aktima (član 77 stav 1 i 4 Zakona o lokalnoj samoupravi). Posebni uslovi za imenovanje starješine propisani su pomenutim članom 6 Uredbe o službenim zvanjima lokalnih službenika i namještenika u i uslovima za njihovo vršenje u organima lokalne uprave (“Sl.list CG“, br. 15/13) i to: VII1 nivo kvalifikacije obrazovanja i najmanje tri godine radnog iskustava na poslovima rukovođenja, odnosno na drugim odgovarajućim poslovima koji zahtijevaju samostalnost u radu.

**Sekretar skupštine** se u skladu sa članom 55 Zakona o lokalnoj samoupravi imenuje od strane skupštine na predlog predsjednika skupštine i mandat mu traje koliko i mandat skupštine.Sekretar skupštine organizuje i stara se o obavljanju stručnih, administrativnih i drugih poslova za skupštinu i njena radna tjela i vrši druge poslove utvrđene statutom i drugim aktima skupštine. Uslovi za imenovanje sekretara skupštine su pravni fakultet, položen stručni ispit za rad u državnim organima i najmanje pet godina radnog iskustva.

U skladu sa članom 7 Odluke o organizaciji i načinu rada lokalne uprave Opštine Tivat (“Sl.list Crne Gore - opštinski propisi br. 36/16, 38/16, 06/17), za obavljanje poslova lokalne uprave utvrđenih zakonom, Statutom opštine i drugim propisima obrazuju se organi lokalne uprave i to: sekretarijati, direkcije, posebne i stručne službe.

**Sekretarijati su**: Sekretarijat za lokalnu samoupravu, Sekretarijat za finansije i lokalne javne prihode, Sekretarijat za ekonomski razvoj i preduzetništvo, Sekretarijat za uređenje prostora i izgradnju objekata, Sekretarijat za zaštitu životne sredine i energetsku efikasnost, Sekretarijat za komunalne poslove i saobraćaj, Sekretarijat za kulturu i društvene djelatnosti, Sekretarijat za mlade,sport i socijalna pitanja.

**Direkcije su**: Direkcija za imovinu i zastupanje, Direkcija za investicije.

U skladu sa navedenom Odlukom takođe su formirane i posebne službe i stručne službe.

**Posebne službe** **su**: Komunalna policija, Služba zaštite, Služba za unutrašnju reviziju, Služba za inspekcijske poslove, Služba za javne nabavke, Služba za informacione sisteme i zajedničke poslove.

**Stručne službe su**: Služba Glavnog administratora, Služba Predsjednika opštine.

Poslovi **pomoćnika starješine** samostalnog organa uprave propisani su članom 45 stav 2 Zakona o državnoj upravi na način da rukovodi i organizuje rad u jednoj ili više organizacionih jedinica, odnosno oblasti rada. U skladu sa članom 6 Uredbe o službenim zvanjima lokalnih službenika i namještenika u i uslovima za njihovo vršenje u organima lokalne uprave (“Sl.list CG“, br. 15/13) spada u visoko rukovodni kadar posebni uslovi koji su predviđeni za to zvanje su: VII1 nivo kvalifikacije obrazovanja i najmanje tri godine radnog iskustava na poslovima rukovođenja, odnosno na drugim odgovarajućim poslovima koji zahtijevaju samostalnost u radu.

U druga zvanja za naše lokalne prilike spada i **Savjetnik Predsjednika opštine** ( zadužen za određene oblasti rada ).

U **članu 2** utvrđen je rok stupanja na snagu ove odluke.

Na osnovu izloženog, predlaže se Skupštini opštine Tivat da donese Odluku o izmjeni Odluke o zaradama lokalnih službenika i namještenika kao u predlogu.

Obrađivač: Predlagač

Sekretarijat za finansije I ekonomski razvoj Predsjednica opštine

 Prof.dr Snežana Matijević